2015. november 20-22., Marcelháza

**XXII. SZÖVETSÉGI KÖZGYŰLÉS**

**Kivonat az SZMCS Alapszabályából**

**VII.**

**A Szövetség szervezeti felépítése**

1. **Szövetségi Közgyűlés**

A Szövetségi Közgyűlés a Szövetség legfelsőbb szerve, amelyen a szavazati joggal rendelkező tagok, a szavazati joggal nem rendelkező meghívott tagok és a meghívott vagy elfogadott vendégek vesznek részt.

* 1. **Szavazati jog**

1. **Egyéni tisztségből eredő szavazati joga van:**
2. a Szövetség Közgyűlésén az Alapszabály VII/1.3.i. és j. pontja alapján megválasztott tisztségviselőknek,
3. az I. sz. gróf Esterházy János Vezetőképző Cserkészcsapat rendes tagjainak,
4. az SZMCS jogtanácsosának.
5. **Közösséget képviselő szavazati joga van:**
6. a csapatparancsnokoknak,
7. a körzeti cserkésztanácsok elnökeinek,
8. az öregcserkészklubok elnökeinek.
   1. **A szavazati jog átruházása:**
9. a VII/1.1.a. pont szerinti szavazati jog nem ruházható át,
10. a csapatparancsnokok, a KCST elnökök és ÖCS klubok elnökei szavazati jogukat írásban átruházhatják az általuk képviselt közösség 18. életévét már betöltött tagjára.

A Szövetségi Közgyűlésen szavazati joggal részt vevő minden tagnak csak egy szavazati joga van, tekintet nélkül arra, hány közösséget képviselő szavazati joggal rendelkezik. Ebben az esetben a tag szavazati joga az általa betöltött legmagasabb tisztséghez kötődik.

* 1. **A Szövetségi Közgyűlés feladatai és jogköre:**

1. meghallgatja és megvitatja, majd elfogadja vagy elutasítja a szövetség Ügyvezető Elnökének beszámolóját az elmúlt időszak munkájáról és gazdasági eredményeiről, valamint az Intéztő Bizottság (a továbbiakban IB) működéséről szóló beszámolót és állást foglal az IB tevékenységéről;
2. meghallgatja, megvitatja, majd elfogadja vagy elutasítja az Elnök valamint a Mozgalmi Elnökség további tagjainak beszámolóját az elmúlt időszak munkájáról;
3. meghallgatja és megvitatja, majd elfogadja vagy elutasítja az Ellenőrző Bizottság elnökének beszámolóját;
4. elfogadja a Szövetség éves munkatervét, meghatározza a Szövetség jövőbeni célkitűzéseit, feladatait, és az ezek megvalósításához szükséges irányelveket;
5. dönt a Szövetségnek más szervezetekben vállalt tagságáról;
6. megvitatja a Szövetségi Közgyűlés elé terjesztett egyéb javaslatokat és indítványokat, valamint dönt azokról;
7. jóváhagyja, illetve módosítja a Szövetség szervezeti felépítését, az Alapszabályt és a Szövetségi Közgyűlés tárgyalási rendjét. Felhatalmazhatja az IB-t, hogy végezze el a Szövetség szervezeti felépítésében a szükséges módosításokat;
8. meghatározza a tagdíjat;
9. **továbbá négyéves időszakra megválasztja:**

* a szövetség elnökét,
* az ügyvezető elnököt,
* az IB hat tagját,
* a Mozgalmi Elnökség további tagjait:
* mozgalmi vezető
* nevelési vezető
* toborzási vezető
* vezetőképzési vezető
* külügyi vezető

1. **továbbá hároméves időszakra megválasztja** az Ellenőrző Bizottság elnökét és további nyolc tagját;
2. dönt a Szövetség vagyonának kölcsönökkel vagy más módon történő megterheléséről,
3. a benyújtott tervek alapján dönt a Szövetség beruházásairól és fejlesztéseiről,
4. ha valamely tisztségre nincs előzetesen jelölt személy, a jelölés a Szövetségi Közgyűlésen is történhet. A közgyűlés e jelölések elfogadásáról szavazással dönt.
   1. **A Szövetségi Közgyűlés összehívása és határozatképessége:**
5. Az IB minden naptári év elején értékelő Szövetségi Közgyűlést hív össze. A választott tisztviselők mandátumának lejártakor a közgyűlés egyben tisztújító is a lejárt mandátumú tisztségek megujítására.
6. A rendkívüli Szövetségi Közgyűlést az IB köteles 30 napon belül összehívni, ha:

* az IB vagy Mozgalmi Elnökség tagjai egyszerű szótöbbséggel így határoznak,
* az Ellenőrző Bizottság indítványozza,
* a szavazati joggal rendelkező tagok 1/3-a írásban kéri,

A rendkívüli közgyűlés egyben tisztújító közgyűlés is lehet.

1. A Szövetségi Közgyűlés határozatképes, ha a szavazati joggal rendelkező tagoknak több mint 50 %-a jelen van. Amennyiben ez a létszám nincs meg, a közgyűlés egy órai várakozás után megkezdi munkáját, és a jelenlevő tagok számától függetlenül határozatképesnek minősül.